в член 13, буква в) от Делегиран регламент (ЕС) No 807/2014;
 —
 определяне на праговете, посочени в член 13, буква д) от Делегиран регламент (ЕС) No 807/2014.
 7. Инвестиции в развитието на горските площи и подобряване на жизнеспособността на горите (член 21 от Регламент (ЕС) No 1305/2013)
 —
 определяне и обосноваване на размера на стопанствата, над който подпомагане ще се предоставя само при представяне на план за управление на горите или на еквивалентен инструмент в съответствие с устойчивото управление на горите;
 —
 определение за „еквивалентен инструмент“.
 Залесяване и създаване на гористи местности
 —
 Определяне на дървесните видове, площите и методите, които да се използват, за да се избегне неправилно залесяване, както е посочено в член 6, буква а) от Регламент (ЕС) No 807/2014, включително описание на природните и климатичните условия на районите, в които се предвижда залесяване, както е посочено в член 6, буква б) от посочения регламент;
 —
 определяне на минималните екологични изисквания, посочени в член 6 от Делегиран регламент (ЕС) No 807/2014.
 Създаване на агролесовъдни системи
 —
 Определяне на минималния и максималния брой дървета на хектар, които да се посадят и които да се запазят при достигане на зрялост, и на горските видове, които да се използват, както е посочено в член 23, параграф 2 от Регламент (ЕС) No 1305/2013;
 —
 посочване на очакваните ползи за околната среда от подпомаганите системи.
 Превенция и възстановяване на вредите върху горите от горски пожари, природни бедствия и катастрофични събития
 —
 По целесъобразност, изготвяне на списък на видовете вредители по растенията, които могат да причинят бедствия;
 —
 определяне на горските райони, класифицирани като райони със среден или висок риск от пожари според плана за опазване на горите;
 —
 в случай на превантивни действия във връзка с вредители и болести, описание на настъпване на съответното бедствие, подкрепено с научни доказателства, включително, по целесъобразност, препоръки относно справянето с вредители и болести, направени от научни организации.
 Инвестиции за подобряване на устойчивостта и екологичната стойност на горските екосистеми
 —
 Определяне на видовете допустими инвестиции и очакваните резултати за околната среда и/или повишаването на привлекателността на районите.
 8. Учредяване на групи и организации на производителите (член 27 от Регламент (ЕС) No 1305/2013)
 —
 Описание на официалната процедура за признаване на групите и организациите.
 9. Агроекология и климат (член 28 от Регламент (ЕС) No 1305/2013)
 —
 Определяне и посочване на съответните базови елементи; това включва съответните задължителни стандарти, установени по силата на дял VI, глава I от Регламент (ЕС) No 1306/2013 на Европейския парламент и на Съвета (4), съответните критерии и минимални дейности, установени по силата на член 4, параграф 1, буква в), подточки ii) и iii) от Регламент (ЕС) No 1307/2013 на Европейския парламент и на Съвета (5), съответните минимални изисквания за използването на торове и препарати за растителна защита, както и други свързани задължителни изисквания, установени от националното законодателство;
 —
 минималните изисквания за употребата на торове следва да включват, между другото, кодексите за добра селскостопанска практика, въведени с Директива 91/676/ЕИО на Съвета (6), по отношение на земеделските стопанства извън уязвимите на нитрати зони, както и изискванията